
Z A P I S N I K
15. sjednice Vijeća Mjesnog odbora Donja Dubrava,

održane 29. kolovoza 2022.

u objektu mjesne samouprave „Ivan Mažuranić“, Vrpoljska 10,

s početkom u 17,00 sati

NAZOČNI ČLANOVI VIJEĆA:

Sekušak Hrvoje, Matić Vladimir, Glasnović Nikola, Margetić Marija, Marković Gordana, Salopek Igor i Šafranić Dorotea.
NENAZOČNI ČLANOVI VIJEĆA:  /
OSTALI NAZOČNI:

Marijan Župan, stručni savjetnik za rad tijela mjesne samouprave.
Predsjedava Hrvoje Sekušak, predsjednik Vijeća.

Zapisnik vodi: Marijan Župan 

Predsjednik konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati, te otvara 15. sjednicu Vijeća Mjesnog odbora.

Bez rasprave,  jednoglasno, Vijeće prihvaća tekst Zapisnika 14. sjednice Vijeća, održane 5. srpnja 2022. , bez izmjena.

Na prijedlog predsjednika Vijeće jednoglasno utvrđuje

D N E V N I   R E D

1. Podnošenje ostavke Hrvoja Sekušaka na dužnost predsjednika Vijeća Mjesnog odbora

Donja Dubrava;

2. Podnošenje ostavke Vladimira Matića na dužnost potpredsjednika Vijeća Mjesnog odbora Donja Dubrava;

3. Izbor predsjednika Vijeća Mjesnog odbora Donja Dubrava;

4. Izbor potpredsjednika Vijeća Mjesnog odbora Donja Dubrava;

5. Prijedlog zaključka o očitovanju o mogućnosti raspolaganja prodajom k.č.br. 2/2 i 3, k.o. Peščenica;

6. Aktualna komunalna problematika;

7. Pitanja, prijedlozi i obavijesti.
Na sjednicu dolazi članica Vijeća Dorotea Šafranić.
Ad 1. Podnošenje ostavke Hrvoja Sekušaka na dužnost predsjednika Vijeća Mjesnog odbora Donja Dubrava.

Predsjednik usmeno obavještava nazočne o predmetu rasprave i odlučivanja.


U raspravi sudjeluju: /

Vijeće jednoglasno donosi

Z A K L J U Č A K

o prestanku dužnosti predsjedniku Vijeća Mjesnog odbora Donja Dubrava

1. Prima se na znanje Izjava Hrvoja Sekušaka o ostavci na dužnost predsjednika Vijeća Mjesnog odbora Donja Dubrava.

2. Dana 29. kolovoza 2022. godine Hrvoje Sekušak prestaje obnašati dužnost predsjednika Vijeća Mjesnog odbora Donja Dubrava.

3. Ovaj Zaključak dostavlja se Gradskom uredu za mjesnu samoupravu, civilnu zaštitu i sigurnost te Vijeću Gradske četvrti Donja Dubrava na znanje.
          Vođenje sjednice preuzima potpredsjednik Vijeća Vladimir Matić.
Ad 2. Podnošenje ostavke Vladimira Matića na dužnost potpredsjednika Vijeća Mjesnog odbora Donja Dubrava.

Potpredsjednik usmeno obavještava nazočne o predmetu rasprave i odlučivanja.


U raspravi sudjeluju: /

Vijeće jednoglasno donosi

Z A K L J U Č A K

o prestanku dužnosti potpredsjednika Vijeća Mjesnog odbora Donja Dubrava

1. Prima se na znanje Izjava Vladimira Matića o ostavci na dužnost potpredsjednika Vijeća Mjesnog odbora Donja Dubrava.

2. Dana 29. kolovoza 2022. godine Vladimir Matić prestaje obnašati dužnost potpredsjednika Vijeća Mjesnog odbora Donja Dubrava.

3. Ovaj Zaključak dostavlja se Gradskom uredu za mjesnu samoupravu, civilnu zaštitu i sigurnost te Vijeću Gradske četvrti Donja Dubrava na znanje.

Do izbora predsjednika vođenje sjednice preuzima članica Vijeća Dorotea Šafranić (najveći broj glasova na izborima).
Ad 3. Izbor predsjednika Vijeća Mjesnog odbora Donja Dubrava.

Predsjedavajuća Dorotea Šafranić  usmeno obavještava nazočne o predmetu rasprave i 
            odlučivanja.


U raspravi sudjeluju: /

Vijeće većinom od 4 glasa, uz 3 suzdržana glasa, donosi

Z A K LJ U Č A K

o izboru predsjednika Vijeća Mjesnog odbora Donja Dubrava

1. Za predsjednika Vijeća Mjesnog odbora Donja Dubrava izabran je Vladimir Matić.


2.   Ovaj Zaključak bit će objavljen na oglasnoj ploči u sjedištu Mjesnog odbora.

            Vođenje sjednice preuzima novoizabrani predsjednik Vijeća Vladimir Matić.
Ad 4. Izbor potpredsjednika Vijeća Mjesnog odbora Donja Dubrava.

            Predsjednik usmeno obavještava nazočne o predmetu rasprave i odlučivanja.


U raspravi sudjeluju: /


Vijeće većinom od 4 glasa, uz 3 suzdržana glasa, donosi

Z A K LJ U Č A K

o izboru potpredsjednika Vijeća Mjesnog odbora Donja Dubrava

1. Za potpredsjednika Vijeća Mjesnog odbora Donja Dubrava izabran je Hrvoje  

Sekušak.


2.   Ovaj Zaključak bit će objavljen na oglasnoj ploči u sjedištu Mjesnog odbora.

               Ad 5. Prijedlog zaključka o očitovanju o mogućnosti raspolaganja prodajom k.č.br. 
               2/2   i 3, k.o. Peščenica.

 Članovi Vijeća primili su pisani materijal uz poziv.

  
 Predsjednik usmeno obavještava nazočne o predmetu rasprave i odlučivanja.


U raspravi sudjeluju:  svi prisutni članovi Vijeća.

Vijeće većinom od 6 glasova i s 1 suzdržanim glasom, donosi

Z A K L J U Č A K

o očitovanju o mogućnosti raspolaganja prodajom

k.č.br. 2/2 i 3, k.o. Peščenica

1. Razmotren je dopis Gradskog ureda za upravljanje imovinom i stanovanje Klasa: 940-01/22-003/202, Urbroj: 251-11-33/04-22-4 kojim je zatraženo očitovanje Vijeća o mogućnosti raspolaganja prodajom k.č.br. 2/2 i 3, k.o. Peščenica, radi ishođenja lokacijske dozvole za izgradnju poslovne zgrade.

2. Vijeće Mjesnog odbora Donja Dubrava suglasno je s prodajom predmetne nekretnine na zakonom propisani način, uz molbu da se u planiranoj poslovnoj zgradi 

            osigura 150m²  poslovnog prostora za rad Vijeća Mjesnog odbora Donja Dubrava te 

            da se povoljno razriješi problemsko pitanje vezano uz regulaciju prometa – lijevo 

            skretanje u smjeru zapada na izlazu iz Štefanovečke ceste u ulicu Dubrava.

3. Ovaj Zaključak dostavlja se Vijeću Gradske četvrti Donja Dubrava na daljnje postupanje.

O B R A Z L O Ž E NJ E

Obzirom da Vijeće Mjesnog odbora Donja Dubrava već dugi niz godina ne raspolaže vlastitim prostorom, a koji je neophodan za izvršavanje svih aktivnosti i djelatnosti koje je Vijeće Mjesnog odbora Donja Dubrava dužno obnašati, upućujemo molbu Vijeću Gradske četvrti da se u navedenoj planiranoj poslovnoj zgradi Vijeću Mjesnog odbora Donja Dubrava osigura poslovni prostor veličine 150m²  .

Vijeće Mjesnog odbora Donja Dubrava trenutno se privremeno služi prostorom koji pripada Vijeću Mjesnog odbora „Ivan Mažuranić“, Vrpoljska 10 (dakle, podstanar je), a to u praksi znači da je zbog nedostatka vremena i termina (jer ovaj objekt mjesne samouprave za svoje potrebe i djelovanje koriste brojne udruge građana, političke stranke i umirovljenici s područja oba mjesna odbora) otežan rad i druge aktivnosti vezane s pripremama i održavanjem sjednica oba mjesna odbora te da je, u konačnici, bit ovoga problema sadržan u činjenici da stanovnici Mjesnog odbora Donja Dubrava nemaju prostor koji bi trebali imati za javno korištenje.

Nadalje, upućuje se molba Vijeću Gradske četvrti da se napokon razriješi regulacija prometa na navedenoj lokaciji na način da se izradi prometno rješenje kojim bi se omogućilo da se iz Štefanovečke ceste uredi izlaz  u ulicu Dubrava i u smjeru zapada, ne samo u smjeru istoka, kako je to sada. Već dugi niz godina na spoju Štefanovečke ceste i ulice Dubrava postoji izlaz samo sa skretanjem u desno, prema istoku, a to je već odavno premašilo prometne kapacitete i potrebe stanovnika Dubrave.

Obzirom da građani Dubrave, koji putuju prema zapadnom dijelu grada imaju izlaz samo na Ulicu kneza Branimira i da skretati prema zapadu ne mogu od Kapucinske ulice, pa sve do Ulice Dragutina Mandla, jer i dvije paralelne ulice sa Štefanovečkom cestom također nemaju izlaz na lijevo skretanje, molimo da se pronađe adekvatno prometno rješenje koje će stanovnicima Dubrave osigurati manje prometne gužve i kraće putovanje u smjeru zapadnoga dijela grada.

Izgradnjom naprijed spomenute poslovne zgrade predviđaju se još i veće prometne gužve i  komplikacije na spomenutoj lokaciji, a koja je već duže vrijeme prometno problematična tako da, s obzirom da se u navedeno projektiranje može uvrstiti i regulacija prometa, Vijeće predlaže da se kao prioritet razmotri upravo ovo problemsko pitanje.

           Ad 6. Aktualna komunalna problematika

           Nije bilo javljanja za riječ prisutnih članova Vijeća.
           Ad 7. Pitanja, prijedlozi i obavijesti

           Nitko se nije javio za riječ.
Dovršeno u 18,30 sati.
KLASA: 024-08/22-003/1616
URBROJ: 251-13-11-4-22-2
U Zagrebu, 29. kolovoza 2022.

Zapisnik sastavio: 





       
Marijan Župan

stručni savjetnik za rad

tijela mjesne samouprave

                                                                                                                  Predsjednik







                                   Vijeća Mjesnog odbora










      Vladimir Matić                                                             

